  Майя Бывальцева Тодмо луиз, кыӵе фильмъёсты возьматозы гудырикошконэ Удмуртиын кинолы сӥзем уе. Со сярысь Калык творчествоя элькун юртлэн «ВКонтакте» мерлыко вотэсысь огиназ ивортэмын. Калык куара сётонын Андрей Волгинлэн «Балканский рубеж» (16+), Евгений Бедаревлэн «Домовой» (6+) но Илья Куликовлэн «Полицейский с Рублёвки. Новогодний беспредел» (16+) фильмъёссы вормизы «Ночь кино» ужрад Россиысь вань улосвылъёсын 24-тӥ гудырикошконэ ортчоз. Удмуртиын вань каръёсын но ёросъёсын 82 площадкаос ужалозы. Ватсалом, Киноя фондэн но Россиысь лулчеберетъя министерствоен радъям куара сётонэ кунамы лэсьтэм 26 кинофильмъёс пыриськизы. Тросгес куара люкам кинолетаос пӧлын нылыетӥ интыын Александр Петровен «Т-34» ожгар драма (режиссёрез Алексей Сидоров) но Дмитрий Нагиевен «Непрощённый» драма (режиссёрез Сарик Андреасян). Тегъёс: Лулчеберет кино Удмуртия  